**NOTĂ DE ARGUMENTARE**

**privind necesitatea aprobării proiectului de hotărîre a Guvernului**

**pentru modificarea anexei nr. 2 la Hotărîrea Guvernului nr. 516**

**din 13 mai 2006**

Prezentul proiect de hotărîre a fost elaborat de către Cancelaria de Stat întru executarea prevederilor Dispoziției Guvernului nr. 76-d din 19 iulie 2017 în partea ce ţine de actualizarea componenței nominale a Comisiei guvernamentale pentru problemele victimelor represiunilor politice, aprobată prin Hotărîrea Guvernului nr. 516 din 13 mai 2006.

Astfel, se propune pentru examinare proiectul de hotărîre a Guvernului cu privire la modificarea anexei nr. 2 la Hotărîrea Guvernului nr. 516 din 13 mai 2006 privind aprobarea Regulamentului şi componenţei nominale a Comisiei guvernamentale pentru problemele victimelor represiunilor politice.

Reieșind din faptul că componența nominală a Comisiei la momentul actual este perimată și membrii indicați nu pot să-și exercite funcțiile respective, se impune actualizarea acesteia prin modificarea anexei nr. 2 la Hotărîrea Guvernului nr. 516 din 13 mai 2006 privind aprobarea Regulamentului şi componenţei nominale a Comisiei guvernamentale pentru problemele victimelor represiunilor politice.

Aprobarea şi implementarea prezentului proiect de act normativ nu implică anumite cheltuieli financiare.

În scopul respectării prevederilor Legii nr. 239-XVI din 13 noiembrie 2008 privind transparenţa în procesul decizional, proiectul a fost plasat pe pagina [www.particip.gov.md](http://www.particip.gov.md) pentru consultări publice.

**Secretar general al Guvernului Lilia PALII**